คําสั่งกรมบังคับคดีที่ 194/2548เรื่อง การดําเนินการตามแผนของผู้บริหารแผน------------------------ เพื่อให้การปฏิบัติหน้าที่ของสํานักฟื้นฟูกิจการของลูกหนี้ในการกํากับดูแลการดําเนินการตามแผนของผู้บริหารแผน เป็นไปด้วยความเรียบร้อย และมีประสิทธิภาพยิ่งขึ้น จึงมีคําสั่งต่อไปนี้ ข้อ ๑ ในกรณีที่ผู้บริหารแผนมิได้ส่งรายงานผลการปฏิบัติงานตามแผนภายในกําหนด ให้ส่วนจัด กิจการทรัพย์สินและกํากับดูแลการฟื้นฟูมีหนังสือภายใน 7 วัน นับแต่วันครบกําหนดส่งรายงานผลการ ปฏิบัติงานตามแผน ถึงผู้บริหารแผนให้ส่งรายงานผลการปฏิบัติงานตามแผน ภายใน 15 วัน นับแต่วันที่ได้ รับหนังสือ โดยให้ระบุในหนังสือด้วยว่า "หากผู้บริหารแผนไม่ส่งรายงานผลการปฏิบัติงานตามแผนตาม กําหนดนัด จะถือว่า ผู้บริหารแผนไม่สามารถดําเนินการตามแผนได้ ถ้าผู้บริหารแผนได้รับหนังสือดังกล่าว โดยชอบ แต่มิได้ส่งรายงานผลการปฏิบัติงานตามแผนตามกําหนดนัด และมิได้ขอขยายระยะเวลาส่งรายงาน ผลการปฏิบัติงานตามแผน ให้ส่วนจัดกิจการทรัพย์สินและกํากับดูแลการฟื้นฟูมีหนังสืออีกครั้ง ภายใน 7 วัน นับแต่วันครบกําหนดส่งตามหนังสือครั้งแรก ถึงผู้บริหารแผนให้ส่งรายงานผลการปฏิบัติงานตามแผน ภายใน 15 วัน นับแต่วันที่ได้รับหนังสือ โดยให้ระบุในหนังสือด้วยว่า "หากผู้บริหารแผนไม่ส่งรายงานผล การปฏิบัติงานตามแผนตามกําหนดนัด เจ้าพนักงานพิทักษ์ทรัพย์จะพิจารณาดําเนินการหรือรายงานขอให้ ศาลมีคําสั่งตามที่เห็นสมควรต่อไปข้อ ๒ ถ้าผู้บริหารแผนได้รับหนังสือครั้งหลังดังกล่าวโดยชอบ แต่มิได้ส่งรายงานผลการปฏิบัติงาน ตามแผนตามกําหนดนัด และมิได้ขอขยายระยะเวลาส่งรายงานผลการปฏิบัติงานตามแผน ให้ส่วนจัดกิจการ ทรัพย์สินและกํากับดูแลการฟื้นฟูรายงานส่วนกฎหมายภายใน 7 วัน นับแต่วันครบกําหนดส่งตามหนังสือ ครั้งหลัง เพื่อให้เจ้าพนักงานพิทักษ์ทรัพย์รายงานขอให้ศาลมีคําสั่งตามที่เห็นสมควรตามมาตรา 90/67 แห่ง พระราชบัญญัติล้มละลาย พุทธศักราช 2483ข้อ ๓ ในกรณีที่ผู้บริหารแผนขอขยายระยะเวลาการส่งรายงานผลการปฏิบัติงานตามแผนให้ผู้อํานวยการส่วนจัดกิจการทรัพย์สินและกํากับดูแลการฟื้นฟู เป็นผู้พิจารณาอนุญาตขยายระยะเวลาตามที่ เห็นสมควร แต่ต้องไม่เกิน 2 ครั้ง ครั้งละไม่เกิน 15 วัน เว้นแต่มีพฤติการณ์พิเศษให้ผู้อํานวยการสํานักฟื้นฟู กิจการของลูกหนี้เป็นผู้พิจารณาอนุญาตข้อ ๔ ในกรณีที่ผู้บริหารแผนส่งรายงานผลการปฏิบัติงานตามแผน ให้ส่วนจัดกิจการทรัพย์สินและ กํากับดูแลการฟื้นฟูตรวจสอบรายงานผลการปฏิบัติงานตามแผนของผู้บริหารแผน หากปรากฏว่าผู้บริหารแผน ไม่ได้ดําเนินการตามแผน หรือไม่เป็นไปตามแผน ให้ส่วนจัดกิจการทรัพย์สินและกํากับดูแลการฟื้นฟูตรวจสอบ หรือสอบถามผู้บริหารแผนถึงเหตุที่ผู้บริหารแผนไม่ดําเนินการตามแผน หรือไม่เป็นไปตามแผน ตลอดจนแนว ทางในการดําเนินการแก้ไข ถ้าส่วนจัดกิจการทรัพย์สินและกํากับดูแลการฟื้นฟูพิจารณาแล้วเห็นว่า ผู้บริหารแผน มีเหตุผลเพียงพอในเชิงพาณิชย์ หรือธุรกิจของลูกหนี้ และมีแนวทางในการดําเนินการแก้ไขได้ ให้ส่วนจัด กิจการทรัพย์สินและกํากับดูแลการฟื้นฟูรายงานส่วนกฎหมายเพื่อให้เจ้าพนักงานพิทักษ์ทรัพย์รายงานศาล ทราบและพิจารณาต่อไป แต่ถ้าส่วนจัดกิจการทรัพย์สินและกํากับดูแลการฟื้นฟูพิจารณาแล้วเห็นว่า ผู้บริหารแผน ไม่มีเหตุผลเพียงพอในเชิงพาณิชย์ หรือธุรกิจของลูกหนี้ และไม่มีแนวทางในการแก้ไข หรือผู้บริหารแผน ปฏิบัติหน้าที่โดยไม่สุจริต หรือ ผู้บริหารแผนก่อให้เกิดความเสียหายแก่เจ้าหนี้ ให้ส่วนจัดกิจการทรัพย์สิน และกํากับดูแลการฟื้นฟูรายงานส่วนกฎหมายโดยเร็ว เพื่อรายงานตามลําดับชั้นต่ออธิบดีกรมบังคับคดีหรือ รองอธิบดีที่ได้รับมอบหมายเพื่อพิจารณาดําเนินการตามที่เห็นสมควรต่อไปข้อ ๕ เมื่อระยะเวลาดําเนินการตามแผนสิ้นสุดลง ไม่ว่าการฟื้นฟูกิจการจะได้ดําเนินการเป็นผลสําเร็จตามแผนหรือไม่ ให้ส่วนจัดกิจการทรัพย์สินและกํากับดูแลการฟื้นฟูรายงานส่วนกฎหมายโดยเร็ว เพื่อให้เจ้าพนักงานพิทักษ์ทรัพย์รายงานศาลทราบและพิจารณาภายใน 14 วัน นับแต่ระยะเวลา ดําเนินการ ตามแผนสิ้นสุด ตามมาตรา 90/70 แห่งพระราชบัญญัติล้มละลาย พุทธศักราช 2483ข้อ ๖ เพื่อให้การกํากับดูแลการฟื้นฟูกิจการของลูกหนี้เป็นไปด้วยความเรียบร้อย จึงมอบหมายให้ ข้าราชการในตําแหน่งดังต่อไปนี้เป็นเจ้าพนักงานพิทักษ์ทรัพย์ 6.1 ผู้อํานวยการส่วนจัดกิจการทรัพย์สินและกํากับดูแลการฟื้นฟู 6.2 หัวหน้ากลุ่มงานจัดกิจการทรัพย์สิน 6.3 หัวหน้ากลุ่มงานกํากับดูแลการฟื้นฟูข้อ ๗ ให้ผู้อํานวยการสํานักฟื้นฟูกิจการของลูกหนี้ ผู้อํานวยการส่วนกฎหมาย และผู้อํานวยการ ส่วนจัดการทรัพย์สินและกํากับดูแลการฟื้นฟู กํากับดูแลและควบคุมให้เจ้าพนักงานพิทักษ์ทรัพย์และ เจ้าหน้าที่อื่นที่เกี่ยวข้องดังกล่าว ปฏิบัติหน้าที่ให้เป็นไปตามคําสั่งนี้โดยเคร่งครัด ทั้งนี้ตั้งแต่บัดนี้เป็นต้นไปผู้มีอํานาจลงนาม - สั่ง ณ วันที่ 2 พฤษภาคม 2548 (ลงชื่อ) ไกรสร บารมีอวยชัย (นายไกรสร บารมีอวยชัย) อธิบดีกรมบังคับคดี